Document ID: 32004R1194

KOMISIJAS REGULA (EK) Nr. 1194/2004
(2004. gada 28. jūnijs)
par pārejas pasākumiem pārdodot maksimāli 300 000 tonnas kviešu no Polijas valsts rezervēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā līgumu par Čehijas Republikas, Igaunijas, Kipras, Latvijas, Lietuvas , Ungārijas, Maltas, Polijas, Slovēnijas un Slovākijas iestāšanos,
ņemot vērā Aktu par Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas iestāšanos, un jo īpaši tā 41. panta 1. punktu,
tā kā:
(1)
Saskaņā ar Komisijas 2003. gada 10. novembra Regulas (EK) Nr. 1972/2003 6. pantu par pārejas pasākumiem, kas attiecināmi uz lauksaimniecības produktu tirdzniecību sakarā ar Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas iestāšanos (1), Polijas varas iestādes ir informējušas Komisiju par nodomu laist apgrozībā tirgū maksimāli 300 000 tonnu kviešu no valsts rezervēm rotācijas procedūras ietvaros.
(2)
Augstākminētā kviešu daudzuma pārdošana var izjaukt kopienu labības tirgu. Tāpēc ir jāpieņem pārejas pasākumi, lai noteiktu pārdošanas nosacījumus, analoģiskus tiem, kas noteikti Komisijas 1993. gada 28. jūlija Regulā (EK) Nr. 2131/93, kuri attiecas uz intervences iestāžu noliktavās esošās labības pārdošanas procedūrām un nosacījumiem (2), lai ievērotu vienādas pieejas principu visiem saimnieciskajiem subjektiem un tirgus noteikumiem.
(3)
Ņemot vērā, ka šādu labības rezervju uzkrājumu atjaunošana tāpat var izjaukt Kopienas tirgu, būtu jānosaka procedūra, ar kādu Komisija apstiprina šīs rezerves atjaunošanas kārtību.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Šī Regula nosaka pārejas noteikumus, attiecībā uz valsts varas iestāžu rīcībā uz 2004. gada 1. maiju esošo maksimāli 300 000 tonnu kviešu pārdošanu no valsts rezervēm, un iespējamo šo krājumu laišanu apgrozībā.
2. pants
Aģentūra, kurai ir uzticēta Polijas rezervju administrēšana un kuras dati ir minēti pielikumā, līdz 2004. gada 31. augustam uzsāks pastāvīga konkursa kartībā 1. pantā minētās labības pārdošanu Kopienas tirgū.
Šajā regulā konkurss ir sacensība starp ieinteresētajām pusēm, atbildot uz aicinājumu iesniegt piedāvājumus, pēc kura līgumu piešķir tai personai, kas sola izdevīgāko cenu saskaņā ar šo regulu.
3. pants
2. panta 1. punktā minētā aģentūra paziņojumu par konkursu publicēs ne vēlāk kā trīs dienas pirms priekšlikuma iesniegšanas pirmā termiņa beigām.
Minētajā paziņojumā par konkursu tiks noteikts:
a)
termiņš, kādā tiek iesniegti priekšlikumi katram daļējam konkursam un adrese, uz kuru jāsūta priekšlikums;
b)
minimālais daudzums, ko aptver šis priekšlikums;
c)
pieprasītās garantijas un noteikumi, uz kāda pamata var no tiem atbrīvot;
d)
fiziskie un tehnoloģiskie dažādo partiju pamatparametri;
e)
uzglabāšanas vieta, uzglabātāja nosaukums un adrese;
f)
apmaksas kārtība.
Priekšlikumu iesniegšanas termiņš pirmajam daļējam konkursam tiek noteikts piektajā darba dienā no šīs Regulas publicēšanas Eiropas Kopienu Oficiālajā Vēstnesī dienas.
4. pants
Izvēlētā piedāvājuma cenai ir jāatbilst cenai, kas noteikta par atbilstošu labības kvalitāti, kā arī par reprezentatīvo daudzumu, noliktavas atrašanās vietas tirgū, vai arī, ja tas nav iespējams, vistuvākās noliktavas atrašanās tirgū, ņemot vērā transporta izdevumus. Izvēlētā cena nevar būt mazāka par 108,76 eiro par tonnu.
5. pants
Aģentūra, kas minēta 2. panta 1. punktā, veic visus vajadzīgos pasākumus, lai ieinteresētajām pusēm vēl pirms sava piedāvājuma iesniegšanas būtu iespēja novērtēt pārdošanai paredzētās labības kvalitāti.
6. pants
Aģentūra, kas minēta 2. panta 1. punktā, nekavējoties paziņo visiem piedāvājumu iesniedzējiem viņu piedāvājuma rezultātu. Tā nosūta paziņojumus par līguma piešķiršanu izraudzītajiem pretendentiem trīs darba dienu laikā pēc minētā paziņojuma, ar ierakstītu vēstuli vai pa elektronisko pastu.
7. pants
Aģentūra, kas minēta 2. panta 1. punktā, ne vēlāk kā nākamajā otrdienā pēc piedāvājumu iesniegšanas termiņa beigām, informē Komisiju par pārdoto daudzumu un pārdotās labības dažādu partiju vidējo cenu.
8. pants
Lai neizjauktu līdzsvaru labības sektorā Kopienas tirgū, šajā regulā noteiktā labības krājumu iespējamās atjaunošanas kārtība ir iepriekš jāapstiprina Komisijai.
9. pants
Šī regula stājas spēkā nākošajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. jūnijā

Labels: 3
17
4
18